Diari Oficial de la Generalitat Valenciana


Sumari del DOGV 7582, del 30-07-2015 (2015/6725)

RESOLUCIÓ de 16 de juliol de 2015, del rector de la Universitat Politècnica de València, relativa a la creació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2015/07/16/(1)/dof/vci/html**

### Dades del document

Número de DOGV
:   7582

Data del DOGV
:   30-07-2015

Secció del DOGV
:   I. DISPOSICIONS GENERALS

Número del document
:   2015/6725


Data del document
:   16-07-2015

Organisme emissor
:   Universitat Politècnica de València

Tipus de document
:   Resolució

Descriptors 

:   * Universitat Politècnica de València
    * universitat
    * base de dades
    * dades personals
    * legislació

RESOLUCIÓ de 16 de juliol de 2015, del rector de la Universitat Politècnica de València, relativa a la creació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2015/6725]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es pot fer mitjançant disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació dels fitxers que s'indiquen en els annexos I i II d'aquesta disposició.  
  
Segon  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
  
Tercer  
Els responsables dels fitxers automatitzats indicats en els annexos adopten les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pels fitxers automatitzats esmentats en els annexos poden exercir-ne el dret d'accés, de rectificació i de cancel·lació de les dades, davant de l'òrgan competent i de la manera reglamentàriament establida, en els casos previstos en la legislació vigent.  
  
Cinquè  
En els casos que es preveuen comunicacions de dades, la Universitat Politècnica de València adverteix els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Sisè  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
  
València, 16 de juliol de 2015.- El rector de la Universitat Politècnica de València: Francisco José Mora Mas.  
  
  
  
ANNEX I  
  
Fitxer: Diploma de sostenibilitat.  
Finalitat i usos previstos: Informació sobre el diploma d'especialització, ètica ecològica i educació ambiental de la Universitat Politècnica de València.  
Persones i col·lectius de què s'obtenen les dades o que estan obligats a subministrar-les: públic en general interessat en el diploma i que escriu a la direcció del diploma, associacions col·laboradores i de suport, membres de la Universitat Politècnica de València col·laboradores, com ara professorat i associacions.  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, adreça de correu electrònic, telèfon.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.  
  
  
ANNEX II  
  
Fitxer: Accés edifici 8F.  
Finalitat i usos previstos: accés segur.  
Persones i col·lectius de què s'obtenen les dades o que estan obligats a subministrar-les: personal que treballa a l'edifici 8F.  
Procediment de recollida de les dades: es col·loca l'empremta en el lector mitjançant el programari de control, s'associa aquesta dada al nom i al centre o empresa.  
Estructura bàsica del fitxer i descripció de les dades recollides: nom, cognoms, característiques físiques.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.


Còpia Permalink ELI